  Виталий Пронин 23-тӥ декабре улонысь кошкиз дано конструктор Михаил Тимофеевич Калашников. Туэ 10-тӥ ноябре Михаил Калашниковлы 94 арес тырмиз вал. Нош 17-тӥ ноябре Михаил Тимофеевич больницае шедиз.Туннэ Ижысь Калашников нимо музей дорысь памятник вӧзы шаерамы улӥсьёс лыкто сяськаосын. Таӵе ыштон быдэс республикамы понна зэмос кайгу луэ.Дано конструктор улонысь кошкемен валче солэн матысь ӵыжы-выжыосызлы но ӵош ужан эшъёсызлы телеграммаос ыстӥзы Россилэн Президентэз Владимир Путин, Россилэн премьер-министрез Дмитрий Медведев, Удмуртилэн йырыз Александр Волков но трос мукетъёсыз.Нырысь чакламъя Михаил Калашниковен люкиськон ортчоз 26-тӥ декабре. Та дыре тодмо ӧвӧл на, кытчы ватозы дано муртэ. Ӵектэмын кӧня ке инты: яке Дун Чылкыт Михаиллэн соборез котыре, яке шайвылысь оружейникъёслэн аллеяязы, куд-ог иворъёсъя дэмлало дано констукторез ватыны Москвае но.Нош "Калашников" концернын Михаил Тимофеевичлэн ужан кабинетаз усьтыны чаклало музей. Туннэ Калашников нимо музей-комплексын быдэс нунал экскурсиос дунтэк ортчо.Алёна Ионина Туспуктӥз Андрей Поздеев Теги: МихаилКалашников  